Даугуветис Борис Францевич
Даугуветис Борис Францевич (26. 3. 1885-13. 7. 1949) -литва совет режиссёру, актёр, драматург, СССР эл артисти (1948). 

 1909-ж. Петербург театр окуу жайын бүтүрүп, 1921-жылга чейин Петербургда жана Россиянын чет жакаларындагы театрларда иштеген. 
 1923-жылдан Каунас театрында режиссёр. 
 Дүйнөлүк жана орус классиктеринин «Отелло» (1924), «Мария Стюарт» (1937), «Макбет» (1939) чыгармаларын сахналаштырган. 
 Литвада Совет бийлиги орногондон кийин (1940), Каунас театрында башкы режиссёр бол- гон. Мында М. Горькийдин «Душмандарын», Н. Ф. Погодиндин «Кремль куранттарын» ж. б. чыгармаларды койгон. 

Даугуветис - «Жаны бороз» (1945), «Милдет» (1946), «Жалдокас чарбагы» (1948) пьесаларынын автору. 

Литва ССР Жог. Советинин (2-шайл.) депутаты. 
СССР мамлекеттик сыйлыгынын лауреаты (1947).

Колдонулган адабияттар
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Инсандар